སྤྱིར་ན་ང་ཚོ་བོད་རིགས་ལ་སྐད་དང་ཡི་གེ་གོམས་སྲོལ་སོགས་ཀྱིས་མཚོན་པའི་ཕྱི་ནང་གི་ཤེས་རིག་ཕུན་སུམ་ཚོགས་པ་ནི་དོན་དངོས་ཡིན་ནའང་།བྱིས་རྩོམ་གྱི་ངོས་ནས་བལྟས་ན་གནའ་གཏམ་སོགས་དམངས་རྩོམ་གྱི་རིགས་འགའ་རེ་ལས།ཆེད་དུ་བྱིས་པའི་ལོ་ཡི་རིམ་པ་དང་འཛིན་གྲྭའི་མཐོ་དམའ།ཤེས་འཇོན་གྱི་བབ་ཚད་དང་བསྟུན་པའི་བྱིས་རྩོམ་ཀློག་དེབ་མང་བོ་མེད་ལ།དེ་ལ་དོ་འཁུར་དང་ཞིབ་འཇུག་གསར་རྩོམ་གྱི་ཆེད་ལས་སྡེ་ཚན་ཡང་ཡག་པོ་གྲུབ་མེད།དེ་ནི་ང་ཚོའི་སློབ་སྔོན་ཕར་ཟད་སློབ་གྲྭ་ཆུང་འབྲིང་གི་སློབ་གསོའི་བར་གེགས་ཆེ་ཤོས་སུ་གྱུར་དང་འགྱུར་བཞིན་པ་ནི་བྱིས་པར་འགྲོགས་མྱོང་མཁན་ཞིག་དང་།དེའི་སློབ་སྦྱོང་ལ་ཕྱོགས་ཡོངས་ནས་དོ་ཁུར་གནང་མྱོང་མཁན་ཞིག་ཡིན་ན་སེམས་སུ་ཁྲིགས་ཁྲིགས་ཡིན་ངེས།